text: Whisky-fest i Farre ved Give
  28 september 2013 kl. 07.53
  Pæredansk whisky fra Farre ved Give sættes til salg fra i dag.
  I dag er der åbningsfest i whisky-destilleriet Fary Lochan, der ligger i Farre nær Give.
  Egentlig har destilleriet brygget whisky i nogle år, men:
  - Vi læner os op af de skotske traditioner, og det er et must, at den destillerede væske skal ligge mere end tre år på egefade. En whisky fra Fary Lochan tager den tid, den tager, så det er først nu, vi kan kalde vores ædle drik for whisky, siger stifteren Jens-Erik Jørgensen.
  - Det er svært at være iværksætter på landet og endnu sværere at få succes. Og når vi så oveni købet taler om at starte et pæredansk whiskydestilleri med 100 % fokus på skotske værdier og kvalitet, stiller det endnu større krav til forarbejde og vedholdenhed, siger Jens-Erik Jørgensen.
  Flaske nr. 000 bliver i dag sat til salg på en auktion.
  Salgsprisen går til at etablere en ny legeplads til børnene i Farre.
  Du kan læse mere om destilleriiet og dagens festligheder på nedenstående link:
  Se Fary Lochans hjemmeside
  